hvilke rettigheder har, når vi bliver påkørt af en tysk bilist?
hvis i ikke har en kaskoforsikring, er jeres forsikringsselskab desværre ikke forpligtet til at hjælpe med jeres skade. det betyder, at i selv må forsøge at få jeres skade og udgifter dækket hos det tyske forsikringsselskab.

 

hvis den tyske bilist er skyld i uheldet, burde i kunne få erstatning for jeres bil fra den tyske bilistens ansvarsforsikring. efter danske regler kan en dansk bilists ansvarsforsikring også være forpligtet til at dække udgiften til en lejebil, hvis man bruger sin bil erhvervsmæssigt, eller hvis man ikke kan undvære den, fordi offentlig transport til og fra arbejde ikke er mulig. ved totalskade vil man som hovedregel ikke kunne kræve lejen betalt mere end to uger fra skadedatoen. jeg kender desværre ikke reglerne i tyskland, men jeg vil anbefale jer til at anmelde jeres samlede krav til det tyske forsikringsselskab.

 

hvis i ikke kender navnet på forsikringsselskabet, kan i selv slå registreringsnummeret på den tyske bil op og få oplyst det udenlandske forsikringsselskab hos dfim (dansk forening for international motorkøretøjsforsikring): <https://www.dfim.dk/garantifonde/garantifond-motorkoeretoejer/uheld-i-udlandet/>.

ved i allerede, hvem det tyske forsikringsselskab er, kan i kontakte det danske forsikringsselskab, som behandler sagen på vegne af det udenlandske forsikringsselskab. i kan se, hvem i skal kontakte via dfim’s handlingliste: <https://www.dfim.dk/garantifonde/garantifond-motorkoeretoejer/uheld-i-danmark/handlingliste-uheld-i-dk/>.

